ddrg/super_eurlex huggingface dataset:
(11)

Viaceré odkazy na harmonizované normy uverejnené v oznámení 2018/C 209/05 boli vypustené. Vo vykonávacom rozhodnutí (EÚ) 2019/919 sa stanovuje vypustenie zostávajúcich odkazov na harmonizované normy, ktoré sú uverejnené v uvedenom oznámení. V záujme jasnosti a racionálnosti by sa oznámenie 2018/C 209/05 malo zrušiť. S cieľom poskytnúť výrobcom dostatočný čas, aby svoje výrobky prispôsobili revidovanej verzii príslušných noriem, by sa oznámenie 2018/C 209/05 malo naďalej uplatňovať až do dátumov vypustenia odkazov na predmetné harmonizované normy uverejnených v uvedenom oznámení. Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
(9)

Zmenami dodatku IX prílohy VI k dohovoru MARPOL sa zlepšia aj informácie o uhlíkovej náročnosti lodí do systému IMO, ktorý slúži na zber údajov o spotrebe lodného paliva. Únia by mala podporiť uvedené zmeny, keďže zlepšené informácie o uhlíkovej náročnosti lodí bude predstavovať dôležité údaje o energetickej efektívnosti a uhlíkovej náročnosti celosvetovej flotily. Preto by sa takéto informácie mali nahlasovať do systému zberu údajov IMO.
(12)

V súlade s článkom 5 nariadenia (EÚ) 2019/631 sa pri výpočte priemerných špecifických emisií CO2 výrobcov osobných vozidiel každé nové osobné vozidlo so špecifickými emisiami CO2 menej ako 50 g CO2/km (NEDC) započítava ako dve osobné vozidlá v kalendárnom roku 2020, a to až do príspevku superkreditov vo výške 7,5 g CO2/km v prípade každého výrobcu alebo združenia.
(37)

Po poskytnutí informácií združenie Copa-Cogeca tvrdilo, že pokračovanie opatrení by bolo v rozpore so záujmom Únie a malo by negatívny vplyv na potravinársku výrobu v Únii. Komisia pripomenula, že podľa článku 14 ods. 4 základného nariadenia možno opatrenia pozastaviť v záujme Únie len vtedy, ak je nepravdepodobné, že by v dôsledku pozastavenia opätovne nastala ujma. Keďže, ako uznalo združenie Copa-Cogeca vo svojich pripomienkach k poskytnutiu informácií zhrnutých v odôvodneniach (32) a (35), výrobné odvetvie Únie bolo v septembri 2022 v situácii, keď mu naďalej vznikali finančné straty a ujma by sa preto pravdepodobne zhoršila, ak by sa opatrenia pozastavili, podmienky na pozastavenie neboli splnené a Komisia nepovažovala za potrebné vyhodnotiť záujem Únie podľa článku 14 ods. 4 základného nariadenia.
(10)

Tieto údaje oznámené v správe podľa článku 10 smernice 91/676/EHS (8) navyše ukázali významné rozdiely medzi holandskými provinciami, ako aj miesta, kde často dochádza k znečisťovaniu v súvislosti s koncentráciou dusičnanov v podzemnej vode, a eutrofizáciu vo viacerých provinciách Holandska. V provincii Limburg zaznamenalo 36 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 22 % staníc zaznamenalo negatívny vývoj, zatiaľ čo 74 % povrchových vôd bolo eutrofných a 16 % týchto vôd hrozila eutrofizácia, ak by sa neprijali žiadne opatrenia. V provincii Noord-Brabant zaznamenalo 26 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 20 % staníc zaznamenalo negatívny vývoj, pričom 68 % povrchových vôd bolo eutrofných a 7 % týchto vôd hrozila eutrofizácia, ak by sa neprijali žiadne opatrenia. V provincii Zeeland zaznamenalo 14 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 47 % staníc zaznamenalo negatívny vývoj, zatiaľ čo 80 % povrchových vôd bolo eutrofných a 11 % týchto vôd hrozila eutrofizácia, ak by sa neprijali žiadne opatrenia. V provincii Zuid-Holland bolo eutrofných 54 % povrchových vôd a 17 % vôd hrozila eutrofizácia v prípade, že sa neprijmú žiadne opatrenia. V provincii Noord-Holland bolo eutrofných 61 % povrchových vôd a 19 % týchto vôd hrozila eutrofizácia, ak by sa neprijali žiadne opatrenia. V provincii Utrecht zaznamenalo 24 % staníc na monitorovanie podzemnej vody negatívny vývoj v koncentrácii dusičnanov, pričom 43 % povrchových vôd bolo eutrofných a 10 % týchto vôd hrozila eutrofizácia, ak by sa neprijali žiadne opatrenia. V provincii Gelderland vykázalo 10 % staníc na monitorovanie podzemnej vody strednú koncentráciu dusičnanov nad úrovňou 50 mg/l a 15 % staníc zaznamenalo negatívny vývoj. V provincii Overijssel zaznamenalo 18 % staníc na monitorovanie podzemnej vody strednú koncentráciu dusičnanov vyššiu ako 50 mg/l a 19 % staníc zaznamenalo negatívny vývoj, zatiaľ čo 67 % povrchových vôd bolo eutrofných a 4 % týchto vôd hrozila eutrofizácia, ak by sa neprijali žiadne opatrenia. V provincii Drenthe 15 % staníc na monitorovanie podzemnej vody zistilo strednú koncentráciu dusičnanov nad hodnotou 50 mg/l, pričom 65 % povrchových vôd bolo eutrofných a 9 % týchto vôd hrozila eutrofizácia v prípade, že by sa neprijali žiadne opatrenia. V provincii Friesland zaznamenalo 23 % staníc na monitorovanie podzemnej vody negatívny vývoj, pokiaľ ide o koncentráciu dusičnanov, a v 85 % povrchových vôd sa zistila eutrofia. V provincii Groningen bolo eutrofných 52 % povrchových vôd a 11 % týchto vôd hrozila eutrofizácia, ak by sa neprijali žiadne opatrenia. V provincii Flevoland bolo eutrofných 33 % povrchových vôd.
Článok 3

Prechodné ustanovenia pre inštitúcie nachádzajúce sa v ostatných členských štátoch, ktorých menou je euro

2. Inštitúcie nachádzajúce sa v ostatných členských štátoch, ktorých menou je euro, sa môžu rozhodnúť si zo svojej základne pre výpočet povinných minimálnych rezerv za udržiavacie obdobia od 21. decembra 2022 do 7. februára 2023 a od 8. februára do 21. marca 2023 odpočítať akékoľvek svoje záväzky voči inštitúciám, ktoré sa nachádzajú v Chorvátsku, a to aj napriek tomu, že v čase, keď sa povinné minimálne rezervy vypočítavajú, nebudú ešte tieto inštitúcie v zozname inštitúcií podliehajúcich požiadavkám na povinné minimálne rezervy uverejnenom podľa článku 2 ods. 3 nariadenia (EÚ) 2021/378 (ECB/2021/1).
(8)

V článku 58 ods. 2 nariadenia (EÚ) č. 528/2012 sa stanovuje, že ošetrený výrobok sa neuvádza na trh, pokiaľ nie sú všetky účinné látky v biocídnom výrobku, ktorými bol ošetrený alebo ktoré sú jeho súčasťou, zaradené do zoznamu vypracovaného v súlade s článkom 9 ods. 2 uvedeného nariadenia pre príslušný typ výrobkov a použitie alebo do prílohy I uvedeného nariadenia a nie sú splnené všetky podmienky alebo obmedzenia stanovené v tomto zozname alebo tejto prílohe. Holandsko dospelo k záveru, že používanie dotknutého biocídneho výrobku by malo neprijateľné účinky na ľudské zdravie a životné prostredie, ktoré si pri uvádzaní ošetrených výrobkov ošetrených biocídnym výrobkom alebo obsahujúcich biocídny výrobok na trh a ich používaní vyžadujú opatrenia na zmiernenie rizika, ktoré sa majú zahrnúť do autorizácie biocídneho výrobku. Podmienky stanovené vo vykonávacom nariadení (EÚ) 2015/1609 nezahŕňajú osobitné opatrenia na zmiernenie rizika súvisiace s uvádzaním ošetrených výrobkov ošetrených propikonazolom alebo obsahujúcich propikonazol na trh a v uvedenom vykonávacom nariadení sa príslušným orgánom členských štátov neposkytuje možnosť stanoviť tieto opatrenia na zmiernenie rizika v autorizácii biocídnych výrobkov obsahujúcich propikonazol pre výrobky typu 7, ktoré by boli potrebné na riešenie neprijateľných rizík zistených pre ľudské zdravie a životné prostredie vyplývajúcich z používania ošetrených výrobkov ošetrených dotknutým biocídnym výrobkom alebo obsahujúcich dotknutý biocídny výrobok.
(4)

Sekretariát Medzinárodnej rady pre obilniny navrhol 14. apríla 2022 zmeniť článok 31 písm. a) s cieľom predĺžiť obdobie vymenovania nezávislého externého audítora z troch na päť rokov, ktoré možno raz predĺžiť, a to najviac o tri roky. Cieľom tejto zmeny je poskytnúť potenciálnym audítorom dlhšie zmluvné obdobie, ktorí by výmenou za to ponúkli svoje služby za konkurencieschopnejšie ceny.
(6)

Podľa stanoviska agentúry nemožno očakávať, že biocídne výrobky typu 12 s obsahom metylénditiokyanátu spĺňajú kritériá stanovené v článku 5 ods. 1 písm. b) bodoch iii) a iv) a c) v spojení s článkom 10 ods. 1 smernice 98/8/ES. Žiadateľ nepredložil údaje dostatočnej kvality na to, aby spĺňali požiadavky na údaje stanovené v bode 2.7 (špecifikácia čistoty aktívnej látky v g/kg alebo g/l, podľa potreby), v bode 2.8 (identita nečistôt a prídavných látok so štrukturálnym vzorcom a možným rozsahom vyjadreným ako g/kg alebo g/l, podľa potreby) a v bode 4.1 (analytické metódy na určenie čistoty aktívnej látky a kde je vhodné, na relevantné degradačné produkty, izoméry a nečistoty aktívnej látky a prímesí) hlavy II prílohy IIA k smernici 98/8/ES. V dôsledku toho nebolo možné potvrdiť minimálnu čistotu účinnej látky a stanoviť referenčnú špecifikáciu metylénditiokyanátu. Okrem toho nebolo možné potvrdiť, že materiál použitý na vykonanie (eko)toxikologických štúdií pokrýva predložené špecifikácie, a dospieť k záveru o relevantnosti nečistôt z dôvodu nedostatku (eko)toxikologických údajov. Napokon, pri posudzovaní environmentálneho rizika sa zistili neprijateľné riziká a nebolo možné identifikovať žiadne vhodné opatrenie na zmiernenie rizika.
(32)

Takéto opatrenia zahŕňajú najmä nábor nových riadiacich letovej prevádzky a ich odbornú prípravu s cieľom nahradiť plánované odchody do dôchodku a zabezpečiť tak kapacitu, ktorú si vyžaduje predpokladaný dopyt. Okrem toho sa uvádza, že spoločnosti skeyes vznikajú značné náklady v súvislosti so systémom „DISPO“, ktorým sa v súlade s belgickými právnymi predpismi (7) vyžaduje, aby riadiaci letovej prevádzky boli odvolaní zo služby päť rokov pred dátumom odchodu do dôchodku. Počas týchto piatich rokov majú možnosť predčasného odchodu do dôchodku a poberať finančnú podporu vo výške 75 % až 85 % svojho posledného platu. Podľa informácií poskytnutých v návrhu plánu výkonnosti sa v súčasnosti riadiaci letovej prevádzky zaraďujú do systému DISPO vo veku 56 rokov a táto veková hranica sa má od roku 2025 zvýšiť na 57 rokov. Komisia konštatuje, že Belgicko nepredstavilo žiadne zmierňujúce opatrenia s cieľom obmedziť značný a rastúci finančný vplyv systému DISPO na nákladovú základňu pre RO3.
(9)

Uplatňovanie osobitného opatrenia by malo byť časovo obmedzené. Toto časové obmedzenie by malo byť dostatočné na to, aby Komisia vyhodnotila účinnosť a primeranosť daného limitu. Okrem toho členské štáty majú podľa článku 3 ods. 1 smernice (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice, ktorou sa mení smernica 2006/112/ES a stanovujú sa jednoduchšie pravidlá DPH pre malé podniky, a uplatňovať tieto ustanovenia od 1. januára 2025. Bulharsku je preto vhodné povoliť, aby osobitné opatrenie uplatňovalo do 31. decembra 2024,
(2)

Nariadenie (EÚ) 2018/1861 predstavuje právny základ pre Schengenský informačný systém, pokiaľ ide o záležitosti, ktoré patria do rozsahu pôsobnosti tretej časti hlavy V kapitoly 2 Zmluvy o fungovaní Európskej únie (ďalej len „ZFEÚ“), a nariadenie (EÚ) 2018/1862 predstavuje právny základ pre Schengenský informačný systém, pokiaľ ide o záležitosti, ktoré patria do rozsahu pôsobnosti tretej časti hlavy V kapitol 4 a 5 ZFEÚ. Skutočnosť, že právny základ pre Schengenský informačný systém pozostáva z oddelených nástrojov, nemá vplyv na zásadu, že Schengenský informačný systém predstavuje jednotný informačný systém, ktorý by mal takto aj fungovať.
Článok 2

1. V súlade s článkom 10 ods. 1 rozpočtových pravidiel a audítorských postupov platných pre Dopravné spoločenstvo možno rozpočtové prostriedky pridelené na určitý rozpočtový riadok rozpočtu na rok 2023 použiť na účely, ktoré rozpočet pripisuje inému rozpočtovému riadku, a to do celkového limitu 10 % rozpočtových prostriedkov predošlého rozpočtového riadku. Neplatí to pre rozpočtový riadok týkajúci sa rozpočtu na ľudské zdroje.
(5)

V súlade s prechodným ustanovením podľa článku 94 ods. 1 písm. a) nariadenia (EÚ) č. 528/2012 však ošetrený výrobok, ktorý bol ošetrený jedným alebo viacerými biocídnymi výrobkami obsahujúcimi len účinné látky skúmané k 1. septembru 2016 v súvislosti s príslušným typom výrobku v rámci pracovného programu uvedeného v článku 89 ods. 1 uvedeného nariadenia alebo ktorý jeden alebo viacero takýchto biocídnych výrobkov zámerne obsahuje, alebo v súvislosti s ktorým sa žiadosť o schválenie príslušného typu výrobku predloží do tohto dátumu, alebo ktorý obsahuje len kombináciu takýchto látok a účinných látok zaradených do zoznamu vypracovaného v súlade s článkom 9 ods. 2 uvedeného nariadenia pre príslušný typ výrobku a pre príslušné použitie alebo zaradených do prílohy I, sa môže uvádzať na trh do dátumu, ktorý je 180 dní po rozhodnutí o neschválení jednej z účinných látok na príslušné použitie, ak sa takéto rozhodnutie prijme po 1. septembri 2016.
(3)

Ďalšie podrobnosti o predmete, cieľoch a súvislostiach iniciatívy možno nájsť v prílohe, ako aj v doplňujúcom dokumente „Whatever it Takes Manifesto“ (Manifest o vynaložení všemožného úsilia), v ktorých sa uvádzajú a podrobne opisujú dôvody na podporu iniciatívy. Cieľom iniciatívy je sláviť „Deň vynaloženia všemožného úsilia“ ako „symbolický akt paneuroeuropeizmu“ s odkazom na vyhlásenie bývalého prezidenta Európskej centrálnej banky Maria Draghiho z 26. júla 2012, ktoré podľa organizátorov formovalo históriu eurozóny a hospodársku integráciu tým, že poskytlo komplexný príklad moderného vedenia a podnetnú víziu. Organizátori k svojmu návrhu pripojili aj „tri kľúčové posolstvá“ na podporu svojej žiadosti o „Deň vynaloženia všemožného úsilia“, a to: „a) zapísať do dejín jedno z najrozhodujúcejších úsilí o záchranu eura ako prejav uznania prezieravých inštitucionálnych rozhodnutí a odolnosti EÚ počas tzv. veľkej recesie, ktorá závažne ohrozila eurozónu a národné hospodárstva; b) zbližovať názory EÚ a pripomínať si európske hodnoty demokracie, kultúrnej rozmanitosti, mieru a ľudských práv v časoch rastúceho dešpektu, spoločenského extrémizmu, euroskepticizmu a populizmu v celej Európe; c) vyzdvihnúť schopnosti prispôsobovania sa okolnostiam a riešenia kríz, ktoré si musia európske inštitúcie zachovať, aby mohli naďalej podnecovať pokrok a zvládať budúce výzvy.“
3.

Výkonný riaditeľ zodpovedá za všetky verejné obstarávania konzorcia EÚ-SOLARIS ERIC. Na tento účel musí výkonný riaditeľ dodržiavať vnútroštátne a európske predpisy o verejnom obstarávaní platné v danom čase. Všetky ponuky by mali byť zverejnené na webovom sídle konzorcia EÚ-SOLARIS ERIC. Rozhodnutie o zadaní zákazky by sa malo zverejniť a malo by obsahovať úplné odôvodnenie.
(4)

Neprijatie žiadosti Talianskej republiky by ohrozilo hospodársku životaschopnosť uvedeného projektu. Podľa informácií, ktoré poskytol taliansky manažér infraštruktúry, celkové náklady na súčasný projekt predstavujú 315,49 milióna EUR; náklady na dodatočné práce na zabezpečenie súladu s bodom 4.2.1.5.2 písm. b) bodom 1 prílohy k nariadeniu (EÚ) č. 1303/2014 boli vyčíslené na 165 mil. EUR, z toho 137 mil. EUR na vykonanie prác a zvyšok na štúdiu a podporu. Tým by sa investičné náklady projektu zvýšili o viac ako 50 %, čo by predstavovalo 500 miliónov EUR. V súlade s článkom 2 ods. 2 písm. b) bodom i) vykonávacieho nariadenia Komisie (EÚ) 2020/424 (5) sa v analýze ekonomickej životaschopnosti, ktorú vykonal taliansky manažér infraštruktúry a ktorá bola predložená Komisii, zohľadnili prevádzkové výnosy, ak neuplatňovanie umožňuje skoršie zavedenie a dlhodobejšiu ekonomickú životaschopnosť projektu v rámci vnútroštátneho a európskeho železničného systému. Na základe poskytnutých informácií by trať nebola súčasťou súhrnnej siete TEN-T a slúžila by najmä miestnym dopravným funkciám spojenia mesta Matera s hlavnou talianskou železničnou sieťou. Ak sa žiadosť o neuplatňovanie bodu 4.2.1.5.2 písm. b) bodu 1 prílohy k nariadeniu (EÚ) č. 1303/2014 schváli, očakáva sa, že prínos projektu pre komunitu bude vyšší než vynaložené zdroje. Naopak, ak sa žiadosť zamietne, projekt zrejme neprinesie prínosy, ktoré by presiahli vynaložené náklady.
(4)

V technickom riešení vybranom na zavedenie VIS by sa mala zohľadniť potreba lepšej integrácie už existujúcich a budúcich systémov riadenia hraníc Únie, ako aj interoperabilita týchto systémov. Toto technické riešenie by malo byť škálovateľné a malo by umožňovať ďalší vývoj, aby v prípade potreby umožňovalo integrovať dodatočné funkcie, zvládnuť väčší počet operácií a uchovávať viac údajov. Preto by sa technické riešenie uľahčujúce zhromažďovanie určitých informácií a štatistických údajov malo vyvinúť na základe technického riešenia uvedeného v článku 72 ods. 8 nariadenia Európskeho parlamentu a Rady (EÚ) 2017/2226 (2) a článku 92 ods. 8 nariadenia Európskeho parlamentu a Rady (EÚ) 2018/1240 (3) a podľa potreby upraviť.
(12)

ECB sa usiluje o zabezpečenie pracovných podmienok, ktoré chránia zdravie a bezpečnosť jej personálu a rešpektujú jeho dôstojnosť pri práci, a to poskytovaním poradenských služieb na jeho podporu. Personál ECB môže požiadať o služby sociálneho poradcu v súvislosti s akýmikoľvek záležitosťami vrátane emocionálnych, osobných a pracovných záležitostí. Sociálny poradca nesmie mať prístup k osobnému spisu člena personálu ECB, kým na to dotknutý člen personálu ECB nedá výslovný súhlas. Prijaté informácie alebo vyhlásenia fyzickej osoby poskytnuté sociálnemu poradcovi nesmú byť zverejnené, pokiaľ na to takáto fyzická osoba nedá výslovný súhlas alebo pokiaľ to nevyžaduje právny predpis.
(40)

Pokiaľ ide o to, či iné druhy dopravy poskytujú primeranú úroveň služieb, Komisia poznamenáva, že v článku 1 konečného návrhu vyhlášky sa stanovuje podrobnejší súbor relevantných a objektívnych požiadaviek, ktoré zohľadňujú kvalitu spojenia tak pre cestujúcich z bodu do bodu, ako aj pre cestujúcich s prestupom. Okrem toho sa príslušné francúzske orgány zaviazali posúdiť ex ante pred každou plánovacou letovou sezónou, či železničné spojenie ponúka primeranú úroveň služieb na danej trati (ako je vymedzená v článku 1 konečného návrhu vyhlášky), a následne riadne informovať potenciálne zainteresovaných dopravcov o tom, ktoré trate môžu byť naďalej obsluhované. Znamená to tiež, že trať, ktorá bola zakázaná, by mohla byť opäť obsluhovaná, ak sa zmení kvalita služieb železničnej dopravy a už nespĺňa podmienky primeranej úrovne služieb, čím sa stimuluje poskytovanie kvalitných železničných služieb ponúkajúcich primeranú úroveň služieb. Komisia sa domnieva, že takýto dynamický prístup, ktorý zohľadňuje budúci rozvoj železničných služieb, by podporil multimodalitu v súlade s cieľmi stratégie mobility a bol by prínosom pre prepojenosť.
(12)

Okrem toho by sa oblasti uvedené ako ochranné pásma a pásma dohľadu mali zoskupiť a pre každý klaster by sa mal stanoviť spoločný dátum, do ktorého sa budú uplatňovať, pričom sa zohľadní dátum ukončenia posledného predbežného čistenia a dezinfekcie, aby všetky ohniská v tej istej oblasti boli podrobené predbežnému čisteniu a dezinfekcii, a to v regióne Andalúzia, ako aj v regióne Kastílsko – La Mancha.
(17)

Cieľ tohto rozhodnutia, a to určenie porušenia reštriktívnych opatrení Únie za oblasť trestnej činnosti, ktorá spĺňa kritériá uvedené v článku 83 ods. 1 ZFEÚ, sa musí dosiahnuť na úrovni Únie. Je preto v súlade so zásadou subsidiarity stanovenou v článku 5 Zmluvy o EÚ. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie tohto cieľa.
(4)

Vzhľadom na mimoriadne a jedinečné okolnosti, ktoré si vyžadujú podpis, predbežné vykonávanie a uzavretie dohody, a v súlade so zmluvami je vhodné, aby Únia dočasne vykonávala príslušné spoločné právomoci, ktoré jej boli udelené na základe zmlúv. Akékoľvek účinky tohto rozhodnutia na rozdelenie právomocí medzi Úniou a členskými štátmi by však mali byť prísne časovo obmedzené. Právomoc vykonávaná Úniou na základe tohto rozhodnutia a dohody by sa preto mala vykonávať len počas obdobia uplatňovania dohody. To znamená, že Únia prestane túto spoločnú právomoc vykonávať, keď sa prestane uplatňovať dohoda. Bez toho, aby boli dotknuté iné opatrenia Únie a s výhradou dodržania uvedených opatrení Únie budú uvedenú právomoc v súlade s článkom 2 ods. 2 Zmluvy o fungovaní Európskej únie (ďalej len „ZFEÚ“) následne opäť vykonávať členské štáty. Okrem toho treba pripomenúť, že podľa Protokolu č. 25 o vykonávaní spoločných právomocí, ktorý je pripojený k Zmluve o Európskej únii a k ZFEÚ, sa rozsah výkonu právomoci Únie stanovenej v tomto rozhodnutí vzťahuje len na prvky upravené týmto rozhodnutím a dohodou a nevzťahuje sa na celú oblasť. Vykonávaním právomoci Únie na základe tohto rozhodnutia nie sú dotknuté príslušné právomoci Únie a členských štátov v súvislosti s akýmikoľvek prebiehajúcimi alebo budúcimi rokovaniami o medzinárodných dohodách s akoukoľvek inou treťou krajinou v uvedenej oblasti, alebo s ich podpisom alebo uzatváraním.
(11)

Toto sú ciele výkonnosti na miestnej úrovni v oblasti bezpečnosti, ktoré predkladá Malta v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov: Malta Ciele týkajúce sa účinnosti riadenia bezpečnosti vyjadrené ako úroveň vykonávania, a to v rozsahu úrovní A až D podľa agentúry EASA Príslušný poskytovateľ leteckých navigačných služieb Cieľ riadenia bezpečnosti 2022 2023 2024 Ciele na úrovni celej Únie (2024) MATS Politika a ciele v oblasti bezpečnosti C C D C Riadenie rizika v oblasti bezpečnosti C C D D Zaistenie bezpečnosti C C D C Podpora bezpečnosti C C D C Kultúra bezpečnosti C C C C
(7)

Vzhľadom na širší rozsah činností, ktoré presahujú rámec súčasnej expertnej skupiny, ktorá sa zameriava len na neprenosné ochorenia, je potrebné zriadiť novú expertnú skupinu v oblasti verejného zdravia a vymedziť jej úlohy a štruktúru v súlade s rozhodnutím C (2016) 3301, ktorým sa stanovujú horizontálne pravidlá vytvárania a fungovania expertných skupín Komisie. Rozsah pôsobnosti tejto expertnej skupiny by sa mal rozšíriť na tieto výzvy v oblasti verejného zdravia a nemal by sa obmedzovať len na neprenosné ochorenia.
(11)

Toto sú ciele výkonnosti na miestnej úrovni v oblasti bezpečnosti, ktoré Švédsko navrhuje pre hlavného poskytovateľa leteckých navigačných služieb, konkrétne LFV, v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov: Švédsko Ciele týkajúce sa účinnosti riadenia bezpečnosti vyjadrené ako úroveň vykonávania, a to v rozsahu úrovní A až D podľa Agentúry Európskej únie pre bezpečnosť letectva Príslušný poskytovateľ leteckých navigačných služieb Cieľ riadenia bezpečnosti 2022 2023 2024 Ciele na úrovni celej Únie (2024) LFV Politika a ciele v oblasti bezpečnosti C C C C Riadenie rizika v oblasti bezpečnosti D D D D Zaistenie bezpečnosti C C C C Podpora bezpečnosti C C C C Kultúra bezpečnosti C C C C
(11)

Toto sú ciele výkonnosti na miestnej úrovni v oblasti bezpečnosti, ktoré predkladá Rumunsko v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov: Rumunsko Ciele týkajúce sa účinnosti riadenia bezpečnosti vyjadrené ako úroveň vykonávania, a to v rozsahu úrovní A až D podľa Agentúry Európskej únie pre bezpečnosť letectva Príslušný poskytovateľ leteckých navigačných služieb Cieľ riadenia bezpečnosti 2022 2023 2024 Ciele na úrovni celej Únie (2024) ROMATSA Politika a ciele v oblasti bezpečnosti C C C C Riadenie rizika v oblasti bezpečnosti C C D D Zaistenie bezpečnosti C C C C Podpora bezpečnosti C C C C Kultúra bezpečnosti C C C C
(11)

Toto sú ciele výkonnosti na miestnej úrovni v oblasti bezpečnosti, ktoré predkladá Lotyšsko v súvislosti s účinnosťou riadenia bezpečnosti, rozdelené podľa jednotlivých cieľov riadenia bezpečnosti a vyjadrené ako úroveň plnenia cieľov: Lotyšsko Ciele týkajúce sa účinnosti riadenia bezpečnosti vyjadrené ako úroveň vykonávania, a to v rozsahu úrovní A až D podľa agentúry EASA Príslušný poskytovateľ leteckých navigačných služieb Cieľ riadenia bezpečnosti 2022 2023 2024 Ciele na úrovni celej Únie (2024) LGS Politika a ciele v oblasti bezpečnosti C D D C Riadenie rizika v oblasti bezpečnosti C D D D Zaistenie bezpečnosti C D D C Podpora bezpečnosti C D D C Kultúra bezpečnosti C D D C